Ọ̀rọ̀ Àyálò

Ọ̀rọ̀ àyálò ni ọ̀rọ̀ tí èdè kan mú láti inú èdè mìíràn fún lílò rẹ́. Ọ̀pọ̀lọpọ̀ ọ̀rọ̀ àyálò bẹ́ẹ̀ ni ó wà nínú èdè Yorùbá èyí tí ó jé pé láti inú èdè mìíràn bí Hausa, Lárúbáwá Gẹ̀ẹ́sì abbl. Àwọn ọ̀rọ̀ púpọ̀ ló wà lédè Yorùbá tí a yá láti èdè mìíràn. Àwọn Yorùbá máa ń yá àwọn ọ̀rọ̀ láti inú èdè Hausa, àpẹẹrẹ irú àwọn ọ̀rọ̀ bẹ́ẹ̀ ni; gèjíyà, wàhálà, àláfíà, àlùbọ́sà àti bẹ́ẹ̀ bẹ́ẹ̀ lọ. Bẹ́ẹ̀ sì ni wọ́n máa ń yá ọ̀rọ̀ láti inú èdè Lárúbáwá, Gẹ́ẹ̀sì àti Faransé.

 Ìsọ̀rí ọ̀rọ̀ àyálò 
Èyí ni ọ̀nà tí a gbà yá àwọn ọ̀rọ̀ gẹ́gẹ́ bíi òṣùwọ̀n. Ọ̀nà méjì ọ̀tọ̀tọ̀ ni a lè pín àwọn ọ̀rọ̀ àyálò nínú èdè Yorùbá. Àwọn náà ni; Ọ̀rọ̀ àyálò àfetíyá àti Ọ̀rọ̀ àyálò àfojúyá.Ayọ̀ Bámgbóṣé - Fonọ́lọ́jì àti Gírámà Èdè Yorùbá (ISBN 978 030 1550) 

 Ọ̀rọ̀ àyálò àfetíyá 
Ìwọ̀nyí ni àwọn ọ̀rọ̀ tí a yá ní ìbámu pẹ̀lú bí a ṣe ń pè wọ́n nínú èdè tí a ti yá wọn wá..èyí ni pé bí a ti gbó pípè àwọn ọ̀rọ̀ náà ni èdè náà ni a ṣe máa ń pè wọ́n. Bí àpẹẹrẹ;

Pẹ́ńsù - Pencil

Pítà - Peter

Tébù -Table

Báíbù - Bible

Díákónì - Deacon

Kánsù - Council, àti bẹ́ẹ̀ bẹ́ẹ̀ lọ.

 Ọ̀rọ̀ àyálò àfojúyá 
Àwọn wọ̀nyí ni àwọn ọ̀rọ̀ tí a ní ìbámu pẹ̀lú bí a ṣe ń kọ wọ́n sílè nínú èdè tí a ti yá wọn wá. Ìyẹn ni pé bí a ṣe kọ wọn ní èdè tí a ti yá wọn wá ní ó máa ṣe ìtọ́sọ́nà fún kíkọ wọ́n sílè. Bí àpẹẹrẹ;

Bíbélì - Bible 

Tábìlì -Table 

Pétérù - Peter 

Díkíìnì -Deacon 

Hébérù - Hebrew 

Áńdérù - Andrew, àti bẹ́ẹ̀ bẹ́ẹ̀ lọ.

 Àwọn ìtọ́kasí